Robin Peterson nuwe Warriors-breier | Netwerk24
Robin Peterson nuwe Warriors-breier
Robin Peterson. Foto: Gallo Images
Die 40-jarige Peterson, wat in die Baai gebore is, gaan die waarnemende breier wees in die plek van Rivash Gobind, wat bedank het.
Gobind sal hom ná die Warriors se wedstryd teen die Titans op St. Georgepark by Afganistan aansluit om een van Lance Klusener se adjudante te wees.
Peterson sal ook in die komende Mzansi-superliga die Nelson Mandela Bay Giants se hulpafrigter wees.
Peterson het in sy loopbaan vir die Warriors, Cape Cobras en Knights franchise-krieket gespeel. Hy het aan die einde van 2016 sy uittrede aangekondig.
Hy was voorheen ’n konsultant vir die Suid-Afrikaanse o.19-span, die nasionale akademie en Suid-Afrika A.
Die oud-Protea het ook al die Barbados Tridents en St Kitts & Nevis Patriots in die Karibiese Premierliga sowel as die Northern Warriors in die T10-liga afgerig.
Die veelsydige Peterson het in 15 toetse, 79 eendagwedstryde en 21 T20-wedstryde vir die Proteas gespeel. – Sportredaksie
Meer oor: Warriors | Robin Peterson | Krieketafrigtere